open-index/open-wikipedia-markdown huggingface dataset:
Qələbə

thumb|Piero della Francesca tərəfindən dirilmə, 1460
[thumb|200пкс|[Vinston Çörçill tərəfindən göstərilən "Viktoriya" jesti]]
**Qələbə** (lat. victoria) — əvvəlcə müharibəyə şamil edilir və şəxsi döyüşdə, ümumilikdə hərbi əməliyyatlardan sonra və ya əlavə olaraq istənilən yarışda əldə edilən uğur.

İnsan duyğularına gəldikdə, qələbə güclü bir sevinc hissi ilə müşayiət olunur və insan davranışı, hərəkətləri və duruşları ilə bunu göstərir.

Mifologiyada qələbə çox vaxt ilahiləşdirilir, məsələn: yunan dilində bu ilahə Nika, Romada Viktoriya adlandırılır. Qalib qəhrəmanın bir əjdaha ilə döyüşə girdiyi variantlar da var.

Antik dövrdə dəfnə çələngi qələbənin simvolu idir.
## Qələbə jesti

**Qələbə** simvolu ✌ — "qələbə əli" və ya sülhü bildirən ümumi jestdir.
## Həmçinin bax

* Aqressiya
* Müharibə
* Pirr qələbəsi
## İstinadlar

## Xarici keçidlər
* Victory: Definition, Idea and Phenomenon
Rozhen Rəsədxanası

** Rozhen Rəsədxanası ** () — Cənub-Şərqi Avropa və Balkan yarımadasının ən böyük astronomik rəsədxanası.

## Tarixi və təsviri

Rozhen Milli Astronomiya Rəsədxanası açılışı rəsmi olaraq 13 mart 1981-ci ildə olub, lakin elmi proqramlar çərçivəsində müntəzəm müşahidə fəaliyyəti 1979-cu ilin sentyabrında başlayıb. Rozhen Rəsədxanası Bolqarıstanın elmi infrastruktura birdəfəlik ən böyük sərmayəsidir (12 milyon LVN-dən çox). Balkanlarda və ümumiyyətlə Cənub-Şərqi Avropanın də ən böyük astronomik rəsədxanasıdır. Bolqarıstan Elmlər Akademiyasının Astronomiya İnstitutu tərəfindən idarə olunur. Rozhen Rəsədxanası 6 teleskopla təchiz olunub: universal 2 metrlik Ritchey-Chretien-Coude (RCC) Carl Zeiss Jena reflektor, 50/70 sm Şmidt, 60 sm Kassegrain, öz-özünə qurulmuş 15 sm günəş koronaqrafı, 30 sm MEADE, 18 sm Meniscas Kassegrain. Rozhen Rəsədxanası geniş spektrli astronomik və astrofiziki tapşırıqlar üzrə müşahidələr təqdim edir - Günəş sistemindən cisimlərin dinamikası və fizikasından tutmuş ekstraqalaktik tədqiqatlara qədər, asteroidlər və kometlər, müxtəlif siniflər və dəyişkənlik növlərinin ulduzlarının spektrləri, ulduz qrupları, yaxınlıqdakı və uzaq qalaktikalar, kvazarlar. Rəsədxananın kodu: 071.

## Layihələr
* Rozhen Milli Astronomiya Rəsədxanası, Astronomiyada Mükəmməllik Mərkəzi, 2009-2010.
* Bolqarıstanda kiçik, uzaqdan idarə olunan və robotlaşdırılmış teleskoplar şəbəkəsinin yaradılması "SMARTNET" 2009 - 2011.
* Tədqiqat və Təhsil üzrə Regional Astronomiya Mərkəzi (RACIO)

## Kəşflər

## Alətlər
Rəsədxananın ən böyük teleskopu 1980-ci ildə istifadəyə verilmiş diametri iki metr olan Carl Zeiss Jena əks etdirən teleskopudur. Bir sıra kiçik teleskoplar da var.

  Fayl:Rohzen 2m Telescope dome.jpg|Dom des 2-m-Teleskops
  Fayl:Rohzen 2m Telescope.jpg|2-m-Teleskop
  Fayl:Solar Telescope Dome NAO Rozhen.jpg|Dom des Günəş Teleskopu


## Turizm

Rəsədxana məşhur turistik məkandır və nümayiş teleskopu olan ziyarətçi mərkəzinə malikdir. Mühazirə zalı və muzey ekspozisiyası var. Rəsədxananı hər il 10-12 min turist ziyarət edir.

## İstinadlar
Macarıstan–Yaponiya münasibətləri

**Macarıstan–Yaponiya münasibətləri** (; ) – Macarıstan ilə Yaponiya arasındakı mövcud ikitərəfli əlaqələr. Yaponiya Vişeqrad qrupu ilə əməkdaşlıq edir.

## Tarix
Yaponiya ilə Macarıstan arasında diplomatik əlaqələr 1869-cu ildə Avstriya-Macarıstan impersiyası ilə bağlanmış "Dostluq və ticarət müqaviləsi" ilə qurulmuşdur. 1938-ci ildə Yaponiya ilə Macarıstan arasında mədəniyyət müqaviləsi imzalanmışdır. Bu, Yaponiyanın hansısa xarici ölkə ilə ilk belə mədəniyyət mübadiləsi olmuşdur.

İkinci dünya müharibəsindən sonra Soyuq müharibə səbəbilə iki ölkə arasındakı münasibətlər kəsilmişdir, lakin 1959-cu ilin avqustunda ölkələr arasındakı diplomatik əlaqələr bərpa olunmuşdur. 1960-cı ildə hər iki ölkədə qarşılıqlı nümayəndəliklər yaradılmışdır. 1964-cü ilin iyununda bu nümayəndəliklər səfirlik səviyəsinə yüksəldilmişdir. 1989-cu ildə Macarıstanda rejimin dəyişməsindən sonra Yaponiya hökuməti ölkədəki yeni iqtisadi islahatı dəstəkləməyə başlamışdır.

2019-cu ildə münasibətlərin qurulmasının 150 illiyi münasibətilə Yaponiya şahzadəsi Kako Macarıstan, eləcə də, Avstriyaya rəsmi səfər etmişdir.

Macarıstan prezidentlərindən Arpad Gents 2000-ci ilin aprelində, Laslo Şoyom 2009-cu ilin dekabrında, Yanoş Ader 2019-cu ilin oktyabrında Yaponiyaya səfər etmişdir. İmperator Akihito və İmperatriça Miçiko 2002-ci ilin iyulunda Macarıstanda olmuşdurlar.

## Mədəniyyət

1965-ci ildən etibarən Yaponiya hökuməti Macarıstan tələbələri üçün təqaüdlər elan edir. Hər il 50-ə yaxın macar tələbə Yaponiya hökumətinin dəstəyi ilə Yaponiyada təhsil alır. Macarıstan isə 1966-cı ildən sonra Yaponiya tələbələrini qəbul etməyə başlamışdır. 1991-ci ildə Yaponiya Fondunun Budapeşt ofisi açılmışdır.

Yaponiya və Macarıstan milli futbol komandaları 1968-ci ildə keçirilmiş Yay Olimpiya Oyunlarının yarımfinalında qarşılaşmışdırlar. Oyun Macarıstanın 5:0 hesablı qələbəsi ilə başa çatmışdır.

## İqtisadiyyat
Yaponiya Macarıstana əsasən elektrik avadanlıqları, avtomobil hissələri, güc generatorları, kameralar, yarımkeçiricilər ixrac edir. Macarıstan isə Yaponiyaya qarğıdalı, qaz qaraciyəri, akasiya balı, şərab kimi qida məhsulları, eləcə də, dərman məhsulları ixrac edir.

2019-cu ildə Yaponiyanın Macarıstandakı birbaşa kapital qoyuluşu 1,3 milyard avro olmuşdur. Magyar Suzuki Macarıstanda fəaliyyət göstərməyə başlayan ilk Yaponiya şirkətlərindən biri olmuşdur. Son illərdə Macarıstanda 160-dan çox Yaponiya şirkəti 34 mindən çox şəxsi işlə təmin etmişdir. Macarıstan Nissin Foods şirkətinin qlobal əməliyyatlarında əhəmiyyətli yerə malikdir.

## Demoqrafiya
2020-ci ilin sentyabrına olan məlumata əsasən Macarıstanda 1691 Yaponiya vətəndaşı, 2019-cu ilin dekabrına olan məlumata əsasən Yaponiyada 753 Macarıstan vətəndaşı yaşayır.

## İstinadlar

## Xarici keçidlər
* Macarıstanın Yaponiya səfirliyi
* Yaponiyanın Macarıstan səfirliyi
Peter Beron

** Peter Beron **(; ) — Bolqarıstan pedaqoqu, alimi, ensiklopedisti, müəllimi, filosofu, həkimi və təbiətşünası.

## Bioqrafiya

Peter Beron 1799-cu ildə Koteldə anadan olub. Qısa müddət Braşovda yaşayıb. O, yerli internat məktəbində və müəllim Andon Hacı Krinçunun Ellin-Bolqar məktəbində təhsil alıb və oranı bitirdikdən sonra işə başlayıb. 21 yaşında Buxarestə getmiş, burada Yunanıstan Knyazlıq Akademiyasında, daha sonra isə həmvətənlərinin köməyi ilə Avropanın müxtəlif universitetlərində təhsil almaq imkanına sahib olub. O, Heidelberg və Münhendə tibb təhsili alıb. Münhendə Fridrix Şellinq və Lorens Okkenin mühazirələrini dinləyib. 1831-ci ildə doktorluq dissertasiyasını müdafiə edərək Rumıniyaya qayıdır. 20-yə yaxın elmi məqalənin müəllifidir. Peter Beron doqquz dil bilir və Paris, Berlin, London, Vyana, Praqa və Afinada yaşayıb. İxtisaslı həkim olmaqla yanaşı, özünü elmi axtarışlara da həsr edirdi. 21 mart 1871-ci ildə Kraiovadakı mülkündə boğularaq tapılıb. Peter Beronun portreti 1999-cu ilin 10 levalıq əskinasında əks olunub.

## Fəlsəfi baxışları

Beron həyatının təxminən 25 ilini Parisdə və digər Avropa şəhərlərində keçirdi. O, qərb fəlsəfəsini və mədəniyyətini ciddi və sistemli şəkildə öyrənir, klassik pozitivizmin, xüsusən də müasiri Ogüst Kont materializm və idealizmi fəlsəfədə üçüncü xəttlə əvəz etmək cəhdlərinin şahidi olur. Bununla belə, Beron özünün Panepisteme fəlsəfəsinin müstəqilliyinə səmimiyyətlə inanırdı. O, Aristoteli son elmi nüfuz sahibi hesab edirdi.

## Əsərləri
* Müxtəlif Təlimlərin Başçısı, 1824.
* Əlyazma, 1843.
* Systeme d'atmospherologie. Tom I. Bachelier, Paris 1846 Digitalisat
* Slawische Philosophie, enthaltend die Grundzüge aller Natur- und Moralwissenschaften, nebst einem Anhang. Ueber die Willensfreiheit und die Unsterblichkeit der Seele. in Commission in Friedrich Ehrlich's Buchhandlung, Praqa 1855.
* Panépistéme. Physique simplifiée. Bd. I-IV. Paris 1861–1864
* Panépistéme. Physique celeste. Bd. V--VII. Paris 1866–1867
* Physico-Chimie. Tome I, Partie générale. J.B. Baillière, Paris 1870

## Ədəbiyyat

* Christo Părvev: *Das Verdienst von Dr. Petăr Beron und Dr. Ivan Bogorov beim Aufbau der neubulgarischen Schriftsprache.* In: *Bulgarische Sprache, Literatur und Geschichte.* 2. Auflage. Hieronymus, Neuried 1982, ISBN 3-88893-013-8, S. 139–156.
* Hans-Joachim Härtel, Roland Schönfeld: *Bulgarien. Vom Mittelalter bis zur Gegenwart.* Pustet, Regensburg 1998, ISBN 3-7917-1540-2.
* Georgi Schischkoff: *Peter Beron. 1798 - 1871. Forscherdrang aus dem Glauben an die geschichtliche Sendung der Slawen.* Hain, Meisenheim am Glan 1971, ISBN 3-4450-0864-7
* Michael Batschwarow: *Beron, Petar*. In: *Philosophenlexikon* von einem Autorenkollektiv hrsg. von Erhard Lange und Dietrich Alexander. Dietz Verlag, Berlin 1982, S. 104–105

## İstinadlar
Asen Zlatarov

** Asen Zlatarov ** (; ) — Bolqarıstan biokimyaçısı, ictimai xadimi, yazıçısı və professoru.

## Bioqrafiya
Asen Zlatarov 4 fevral 1885-ci ildə Haskovoda anadan olub. Atası Xristo Zlatarov 1851-ci ildə Stambolovo əyalətinin Haskovo kəndində yaradılmış ilk dünyəvi məktəbin müəllimi olub. Daha sonra Cenevrə Universitetində kimya üzrə təhsil almışdır (1904–1907). 1908-ci ildə Qrenobl Universitetində kimya və fizika elmləri doktoru olur. "Kimya və sənaye" və "Təbiət və elm" jurnallarının, "Təbiət fəlsəfəsi oxu" və "Elm və həyat" kitabxanalarının redaktoru olub. 1924-cü ildə xüsusi, 1935-ci ildə isə Sofiya Universitetinin baş professoru təyin edildi. 1928-ci ildə Bolqarıstan Kimyaçılar İttifaqının sədri seçilmiş, 1934-cü ildə Madriddə keçirilən 11-ci Beynəlxalq Kimya Konqresində iştirak etmişdir. 1935-ci ildə Asen Zlatarov, yerli tələbələri ziyarət etmək üçün Belqrada gedir və onlarla bir sıra söhbətlər edir. Həmin il Sofiya Universitetində üzvi kimya kafedrasının professoru və müdiri seçilmişdir. Kommunist Partiyası ilə bilavasitə əlaqəsi olmasa da, 1936-cı ildə Asen Zlatarov Sovet İttifaqına səfər etmiş, bundan sonra kollektivləşməni yüksək qiymətləndirdiyi "Sovetlər ölkəsində" adlı təbliğat kitabını nəşr etdirmişdir. 1936-cı ildə Asen Zlatarov Vyana xəstəxanalarından birində ardıcıl iki əməliyyat keçirsə də, ürəyi onların fəsadlarına tab gətirə bilməyib və 22 dekabr 1936-cı ildə dünyasını dəyişib.

## Sənət əsərləri
* "Gənc nəslin idealları"
* Sovetlər ölkəsində (1936)
* "Diktatura və ya Demokratiya"

## Qalereya

BASA 865K-1-494 Asen Zlatarov 1913.jpg | Silah yoldaşları ilə qrup şəkli, 1913
BASA 865K-1-941-11 Asen Zlatarov.jpg | Portret foto
BASA 865K-1-495 Asen Zlatarov, Paris, June 1926.jpg | Zlatarov Parisli heykəltaraş üçün pozalar, iyun 1926
Haskovo-Asen-Zlatarov-basrelief.JPG | Haskovoda Asen Zlatarovun barelyefi
Memorial of Asen Zlatarov in Botevgrad.JPG | Botevqradda onun adını daşıyan orta məktəbin yanında Asen Zlatarovun abidəsi
Asen Zlatarov memorial plaque, 3 Asen Zlatarov str., Sofia.jpg | Sofiyada Zlatarovun 1911-1936-cı illərdə yaşadığı evin fasadında xatirə lövhəsi.
Asen Zlatarov home with memorial plaque, 3 Asen Zlatarov str., Sofia.jpg | Zlatarovun Sofiyadakı evi, Asen Zlatarov küç


## İstinadlar
Biz çempionuq (teleserial, 2020)

**Biz çempionuq** () — ABŞ teleserialı. Serialda unikal müsabiqələr və bu müsabiqələrdə iştirak edən yarışçılardan bəhs olunur. Serialın təqdimatçısı Reinn Uilson

## İstinadlar

## Xarici keçidlər
* 
*
Serbske Nowiny

** Serbske Nowiny ** () — Yuxarı sorb (Almaniyanın Saksoniya federal əyalətinin şərq hissəsi) nəşr olunan axşam qəzetidi. Yuxarı sorb dilində çap olunan yeganə gündəlik qəzetdi. Qəzetin naşiri Bautzendə yerləşən Sorb milli assosiasiyasının "Domovina"sına daxil olan Domovina Xalq Nəşriyyatıdır.

## Tarixi

1842-ci ildə "Tydźenska nowina" adı ilə ilk dəfə Bautzendə çap olundu, onun redaktorları əvvəlcə Handrij Zejler, sonra isə Yan Arnost Smoler idi. 1854-cü ildə siyasi həftəlik jurnalın adı Serbske Nowiny olaraq dəyişdirildi. Nəşr və redaktə işi 1870-ci illərdə Marko Smoler öz üzərinə götürdü. Serbske Nowiny 1921-ci ildən gündəlik qəzet kimi nəşr olunur. Sorb qəzeti əvvəldən dövlət orqanlarının qoyduğu maneələrlə üzləşməli olur. Məsələn, Bautzen Şəhər Şurası açıq şəkildə şərt qoydu ki, Tydźenske nowiny heç bir xarici siyasət xəbəri dərc etməməlidir. Bundan əlavə, təriqət sərhədləri qəzetin yayılmasını məhdudlaşdırırsın. 1918-ci ilə qədər Serbske Nowiny əsasən yevangelist sorblar tərəfindən oxunurdu. Qəzet Yuxarı Sorb yazılı dilinin yevangelist variantında da çap olunurdu. Veymar Respublikası dövründə Serbske Nowiny öz inkişafının zirvəsində idi. Töhfələrinin yüksək keyfiyyəti sayəsində o, çoxsaylı yeni oxucular cəlb edə bilirdi. İndi mətbuat azadlığı da var idi və imperiya dövrünün senzura və məhdudiyyətləri daha jurnalistikanın inkişafına mane olmurdu. Serbske Nowiny siyasətdən tutmuş mədəniyyətə, əyləncəyə qədər geniş mövzuları əhatə edirdi. Qəzet ardıcıl olaraq sorbların siyasi və mədəni hüquqları üçün kampaniya aparırdı. 1937-ci ildə alman hakimiyyət orqanlarının qərarı ilə qəzetin nəşri dayandırıldı. Qəzet 1947-ci ildən ADR-də yenidən başqa adla - Nowa Doba (Yeni Zaman) ilə nəşr olunmağa başladı. 1990-cı ildə qəzet öz orijinal adına qayıdır.

## Baş redaktorlar
* Handrij Zejler (1842-1848);
* Yan Arnost Smoler (1849-1884);
* Marko Smoler (1884-1937).
* Benedikt Dyrlich (1995-2011).
* Janek Vovçer (2011-ci ildən).

## Ədəbiyyat
* Walter J. Rauch: Yuxarı Sorblarının mətbuatı və folkloru. Holzner, Würzburg 1959, (Marburger Ostforschungen 9, ISSN 0542-6537).
* Měrćin Völkel: Serbske nowiny a časopisy w zašłosći və w přitomnosći. Nakl. Domovina, Bautzen, 1984.
* Manfred Thiemann (red.): Sorbs. Kiçik bir ensiklopediya = Serbiya. Domovina Verlag, Bautzen 1989, ISBN 3-7420-0405-0.

## İstinadlar
İvan Laskoviç-Kroata

**İvan Laskoviç-Kroata** () — təbiəti təsvir janrda işləyən xorvat rəssamı.
## Bioqrafiya
Lakoviç-Kroata Kalinovac yaxınlığındakı Batinska kəndində kəndli ailəsində anadan olub. İbtidai təhsili bitirdikdən sonra tarlalarda, meşələrdə fəhlə işləmişdir. Özünü öyrədən bu rəssam kənd həyatını əks etdirən ilk akvarellərini 1944-cü ildə tamamlayıb. İlk rəsmlərini 1952-ci ildə çəkir.

1954-cü ildə İvan Laskoviç-Kroata Kloştar Podravskiyə köçür. Orada üç il keçirir və ilk yağlı boya əsərlərini çəkir. Sonra Zaqrebə köçür, orada poçtalyon və poçt işçisi kimi çalışır. 1962-ci ildə o, Krsto Heqeduşiç ilə tanış olur və vaxtaşırı onun emalatxanasında işləyir. 1964-cü ildə HAZU Qrafika Otağında ilk fərdi sərgisi onun bacarıqlı rəssam kimi reputasiyasını ortaya qoyur. 1968-ci ildə poçt şöbəsindən ayrılaraq peşəkar rəssam olur.

O, doğma Podravina bölgəsindən poetik səhnələri tempera və yağlı boya ilə şüşə üzərində çəkir (Xorvatiyanın şimalından olan təbiət təsviri rəssamların ənənəvi texnikası), getdikcə daha çox rəsm texnikasına müraciət edir. Onun ilk işlərində təfərrüatlı qış səhnələri üstünlük təşkil edir. 1970-ci illərdə o, alleqoriyaya, simvolizmə və fantaziyaya müraciət edir. Onun rəsmlərinin ab-havası lirik və sürrealdır.

Daha tez-tez mənzərələr, obrazlı kompozisiyalar, çiçəklər və natürmortlar çəkirdi. Portretlər çox nadirdir. O, çoxlu nəsr və şeir kitablarının illüstrasiyasını çəkib.
Laskoviç-Kroatanın ölkədə və xaricdə (Köln, Sürix, Paris, Bremen, Laval, Munster, Turin, Roma, Karakas, Milan, Haaqa, San-Paulu, Şanxay, Pekin, Tokio, Madrid, Sankt-Peterburq) əsərləri sərgilənir. Onun əsərləri dünyanın müxtəlif ölkələrinin muzeylərində nümayiş etdirilir: Zaqrebdəki Xorvatiya Sadə İncəsənət Muzeyi, San-Pauludakı San Paulo Universitetinin Müasir İncəsənət Muzeyi, Maniladakı Metropolitan İncəsənət Muzeyi, Lavaldakı Henri Russo Muzeyi, Tokioda Setagaya Muzeyi, Karnegi İnstitutunun İncəsənət Muzeyi, Vatikanda Apostol Kitabxanası və s.

O, Xorvatiya Demokratik İttifaqının qurucularından biri olub. İki dəfə Xorvatiya parlamentinin qəza palatasının üzvü seçilib.

1990-cı illərdə o, Xorvatiyanın Müstəqillik Müharibəsində insan əzabları haqqında bir sıra rəsmlər yaratdı. 2004-cü ildə Zaqrebdə vəfat edib.
## İstinadlar

## Mənbə
* Виртуальная галерея Аполон
* Очерк его творчества на хорватском языке
* Artnet.com
* IMDb
* Хорватский художник, вдохновленный любовью к своей стране
Yuri Barakoviç

**Yuri Barakoviç** (; ) — İntibah dövrünün xorvat şairi. Keşiş, Zaqrebdəki kanon və zamanında məşhur vaiz.

## Bioqrafiya
Soylu mənşəlidir. İlk təhsilini Zadarda almışdır. Daha sonra təhsilini Venesiya və digər İtaliya şəhərlərində davam etdirib. O, teoloji təhsil almış, İntibah dövrü italyan ədəbiyyatının klassik yazıçılarının, eləcə də o dövrün xorvat yazıçılarının əsərlərinə yaxşı bələd olmuşdur.

Gəncliyində keşiş olmağa qərar verir. 1564-cü ildə Zaqrebdə din xadimi, kanon olur, 1586-cı ildə 1598-ci ilə qədər Noviqradda keşiş kimi xidmət edir. Çox güman ki, o zaman Osmanlı imperiyasına qarşı mübarizədə iştirak edir.

1602-ci ildə naməlum səbəblərdən mənəvi ləyaqətindən məhrum edilərək Sibenikə sürgün edilir. Həyatı boyu Romaya üç dəfə ziyarət etmiş, 1628-ci ildə burada vəfat etmişdir.

Yuri Barakoviç Müqəddəs Roma Katedralində dəfn edilmişdir.

## Yaradıcılığı
Şairin ilk şeiri 1582-ci ildə nəşr olunub. O, Əhdi və Əhdi-Cədidin tərcümələri, "Yarula" toplusunu nəşr etdirməsi (1618) sayəsində məşhurlaşır. Təxminən 1618-ci ildə "Ljuba v G. N. id est Deliciae amicorum, varia specie carminis" əsərioni yazır. Bu əsər 1698-ci ildə Venesiyada nəşr edilmişdir. Bu əsər "Vila Slovinska" adı ilə tanınan digəri ilə eynidir; sonuncu 13 nəğmədən ibarət, planı, üslubu və beyt quruluşu ilə diqqəti çəkən, şairin Zadar şəhərinin keçmişini və indisini tərənnüm etdiyi epik poemadır; müəllif, yeri gəlmişkən, şeirinə maraqlı bir xalq mahnısı "Majka Marqarita" əlavə edir. Şeir obrazlılığın təbiətinə görə Virgil, Dante, Zoraniçin alleqorik orta əsr poeziyasına yaxındır.

"Vila" təxminən 1682-ci ildə Venesiyada nəşr olunur. Bundan əlavə, Barakoviç 1618 və 1702-ci illərdə Venesiyada nəşr olunan "Giarulla urescena cvitjem od scest vikov svita" epik əsərinin və "Draga Kabska Pastierica" komediyasının da sahibidir.

Barakoviçin poeziyası bir çox cəhətdən onu slavyan ideyasının tərəfdarı kimi göstərir. Belə ki, o, şeirlərinin birində yazır ki, istər Şərqdə, istərsə də Qərbdə hər yerdə slavyan nitqi eşidilir.

## İstinadlar
Ömər İzgi

**Ömər İzgi** (; ) — Türkiyə siyasətçisi və hüquqşünası. 2000–2002-ci illərdə Türkiyə Böyük Millət Məclisinin sədri olmuşdur İzgi 1999–2002-ci illərdə Milliyətçi Hərəkat Partiyasından (MHP) Konya seçki dairəsi üzrə millət vəkili olmuş, lakin 2002-ci il ümumi seçkilərində yerini itirmişdir.

## Erkən illəri
Ömər İzgi 1 yanvar 1940-cı ildə Türkiyədə, Konyanın Doğanhisar şəhərində anadan olmuşdur. Onun atası Mehmed Səlim, anası isə Zeynəb xanımdır. O, Ankara Universitetinin Hüquq fakültəsini bitirmiş və eyni zamanda həmin fakültədə mülki hüquq üzrə magistr dərəcəsi almışdır. İzgi azad hüquqşünas olmamışdan əvvəl Türkiyə Baş Nazirliyində baş ekspert vəzifəsində çalışmışdır.

## Siyasi karyerası
Ömər İzgi 1983-cü ildə Mühafizəkarlar Partiyasının qurucu üzvlərindən biri olmuşdur. Mühafizəkarlar Partiyası 30 noyabr 1985-ci ildə adını dəyişərək Milliyətçi Əmək Partiyası olmuşdur. İzgi daha sonra yeni partiyanın baş katibinin müavini seçilmişdir. Milliyətçi Əmək Partiyası 24 yanvar 1993-cü ildə ikinci dəfə adını dəyişərək Milliyətçi Hərəkat Partiyasına çevrilmişdir. İzgi Milliyətçi Hərəkat Partiyasının Ankara Vilayət Təşkilatının sədri, eyni zamanda partiyanın sədr müavini vəzifələrində çalımışdır.

İzgi 1999-cu ildə keçirilən ümumi seçkidə Konyadan millət vəkili seçilmişdir. O, sonradan və sonra Milliyətçi Hərəkat Partiyasının qrup rəhbəri olmuşdur. İzgi 2000-ci ildə keçmiş baş nazir İldırım Ağbuluddan sonra Türkiyə Böyük Millət Məclisinin sədri vəzifəsinə keçməsi üçün Milliyətçi Hərəkat Partiyasının namizədi olmuşdur. Onun namizədliyi Demokratik Sol Partiya tərəfindən də dəstləklənirdi. O, 2002-ci ilin noyabrında keçirilən ümumi seçkilərlə Türkiyənin XXI parlamentinin səlahiyyət müdəti çatana qədər ona sədrlik etmişdir. Bütün digər Milliyətçi Hərəkat Partiyası millət vəkilləri ilə birlikdə İzgi də partiyasının Türkiyə Böyük Millət Məclisində yer qazanmaq üçün tələb olunan 10%-lik seçki baryerinin altına düşməsi səbəbindən mandatını itirmişdir.

## Şəxsi həyatı
Ömər İzgi evlidir. Onun dörd övladı var.

## İstinadlar

## Xarici keçidlər
* Collection of all relevant news items at Haberler.com
Mehmed Ali Şahin

**Mehmed Ali Şahin** (; ) — Türkiyə siyasətçisi. O, 2009–2011-ci illərdə Türkiyə parlamentinin sədri olmuşdur.

O, hakim Ədalət və İnkişaf Partiyasının namizədi kimi üç dəfə İstanbul vilayətindən və Antalya vilayətindən millət vəkili olmuşdur. Şahin baş nazirin müavini, ədliyyə naziri və idmana məsul dövlət naziri vəzifələrində çalışmışdır. O, hüquqşünasdır və İstanbul Universitetinin hüquq fakültəsinin məzunudur. Şahin parlamentə girməzdən əvvəl regional siyasətlə məşğul olmuş, İstanbulun Fateh rayonunun bələdiyyə başqanı, Rifah Partiyası, daha sonra Rəcəb Tayyib Ərdoğanın Ədalət və İnkişaf Partiyası ilə birlikdə çalışmışdır.

## İstinadlar

## Xarici keçidlər
Gültəkin Uysal

**Gültəkin Uysal** (; ) — Türkiyə siyasətçisi. O, Demokrat Partiyanın sədri və Afyonqarahisar millət vəkili olmuşdur.

## Erkən illəri
Gültəkin Uysal 1976-cı ildə Türkiyədə, Afyonqarahisarda anadan olmuşdur. İbtidai təhsilini Afyonqarahisarda yerləşən Gedik Əhməd Paşa İbtidai məktəbində, orta təhsilini isə İstanbulda yerləşən Özəl Üsküdar Fazilet Oğlan Liseyində bitirmişdir. Uysal universitet təhsili üçün ABŞ-yə getmişdir. O, Hyuston Universitetində siyasi elmlər üzrə bakalavr təhsilinə başlamışdır. Uysal bakalavr təhsilini Bilkənd Universitetinin Siyasi Elmlər və Dövlət İdarəçiliyi fakültəsində bitirmişdir.

Uysal Rəisoğlu Mərmər ailə şirkətində çalışmışdır. O, Türk Ocaqları Afyonqarahisar şöbəsi, Liberal Düşüncə Cəmiyyəti, Afyon Təhsil Vəqfi, Yörük-Türkmən Federasiyası kimi təşkilatlarda fəaliyyət göstərmişdir. Uysalın tərcümələri "*Türkiye Günlüğü*" və "*Pazar*" jurnallarında dərc olunmuşdur. Onun babası Ədalət Partiyasından İscəhisar bələdiyyə başqanı və Doğru Yol Partiyasının İscəhisar qurucu rayon sədri, əmisi isə Ana Vətən Partiyasından İscehisar bələdiyyə başqanı olmuşdur.

## İstinadlar

## Xarici keçidlər
Seminar

**Seminar** — bir akademik müəssisədə, ya da kommersiya və ya peşəkar təşkilat tərəfindən təklif olunan akademik təlimat forması. Seminar təkrarlanan görüşlər üçün kiçik qrupları bir araya toplamaq, hər dəfə iştirak edən hər kəsin iştirak etməsi tələb olunan müəyyən bir mövzuya diqqət yetirmək funksiyasına malikdir. Buna tez-tez seminar rəhbəri və ya təlimatçı ilə davam edən Sokratik dialoq və ya tədqiqatın daha rəsmi təqdimatı vasitəsilə nail olunur. Əslində, bu, planlaşdırılan oxuların müzakirə olunduğu, sualların qaldırıla biləcəyi və debatların keçirilə biləcəyi yerdir.

## Etimologiyası
Seminar sözü alman dilindən götürülmüşdür (ümumi isim kimi həmişə böyük hərflə Seminar kimi yazılır) və "toxum sahəsi" mənasını verən latın "seminarium" sözündən əmələ gəlir. Seminarın kök sözü spermadır (latınca "toxum" deməkdir).

## Ümumi baxış
"Seminar" termini çox vaxt xaricdən gələn tədqiqatçı tərəfindən verilən və əsasən akademiklər, tədqiqat işçiləri və aspirantların iştirak etdiyi tədqiqat işini təsvir etmək üçün istifadə olunur. Seminarlar tez-tez müntəzəm silsilələr şəklində keçirilir, lakin hər bir seminar adətən həmin məruzəçinin seçdiyi mövzu üzrə fərqli məruzəçi tərəfindən aparılır. Belə seminarlar adətən təhsil kursunun bir hissəsi deyil və buna görə də adətən heç bir qiymətləndirmə və ya kreditlə əlaqələndirilmir.

Bəzi Avropa universitetlərində seminar, xüsusən də tanınmış bir mütəfəkkir tərəfindən təqdim olunarsa (auditoriyanın böyüklüyündən və tələbələrin müzakirədə iştirak etməsindən asılı olmayaraq) geniş mühazirə kursu ola bilər.

Avropanın bəzi qeyri-ingilis dilli ölkələri mühazirə dərsindən fərqli olaraq kurs işləri və ya layihəni özündə birləşdirən universitet sinfinə istinad etmək üçün "seminar" sözündən istifadə edir (məsələn, Alman seminarı, Sloven seminarı, Polşa seminarı — wylka). Bu terminin ingilis dilində istifadəsinə uyğun gəlmir. Bəzi akademik qurumlarda, adətən elmi sahələrdə, "mentorluq" termini "seminar" ilə əvəzedici mənada istifadə olunur.

Seminarlarda adi kurslara nisbətən hər professora düşən tələbə əhəmiyyətli dərəcədə az olur və tədqiqat mövzusunda daha konkret olur. Seminarlar kurs işləri, imtahanlar, təqdimatlar və bəzi digər tapşırıqlar ətrafında ola bilər. Məzun olmaq üçün demək olar ki, həmişə seminarlar tələb olunur.

Seminar sisteminin ideyası tələbələri seçdikləri fənnin metodologiyası ilə daha ətraflı tanış etmək, eləcə də onlara tədqiqat işi zamanı həmişə ortaya çıxan praktiki problemlərin nümunələri ilə qarşılıqlı əlaqə yaratmaq imkanı yaradır.

## Seminar otaqları
"Seminar otağı" çox vaxt kitabxanada ümumi qrup işi və ya iş sahəsi üçün ad kimi istifadə olunur. Bəzi seminar otaqları daha çox konkret mövzuya və ya sahəyə uyğunlaşdırılıb, sözün əsl mənasında seminar kursu və ya fərdi iş üçün nəzərdə tutulmuş məkandır.

## Həmçinin bax

* Elmi konfrans
* Kollokvium
* Mühazirə

## İstinadlar

## Xarici keçidlər
Heydər Əliyev Meydanı (Daşkənd)

**Heydər Əliyev Meydanı** — Azərbaycanın Ümummilli Lideri Heydər Əliyevin şərəfinə Özbəkistanın Daşkənd şəhərində salınmış meydan.

## Ümumi məlumat
Meydan Azərbaycan Respublikasının Prezidenti İlham Əliyevin 2022-ci il 21 iyunda Özbəkistan Respublikasına dövlət səfəri çərçivəsində açılmışdır. Açılış mərasimində Azərbaycan Respublikasının Prezidenti İlham Əliyev və Özbəkistan Respublikasının Prezidenti Şavkat Mirziyoyev açılış mərasimində iştirak ediblər. Meydan Daşkəndin Mirabad rayonunda yerləşir.

### Açılış mərasimində prezidentlərin çıxışı

Azərbaycan Prezidenti İlham Əliyev:

Özbəkistan Prezidenti Şavkat Mirziyoyev:

## İstinadlar
Rozhlad

*** Rozhlad *** (; ) — Almaniyada nəşr olunan sosial-mədəni və ədəbi sorb jurnalı. Yuxarı sorb və Aşağı sorb dillərində nəşr olunmuşdur. Domovina nəşriyyatı tərəfindən nəşr edilirdi.

## Tarixi

Jurnalda Sorb xalqının sosial həyatının tarixi və cari mədəni, siyasi problemlərinə dair publisistik məqalələr dərc olunur. Jurnalda şeirlər, esselər, müsahibələr və resenziyalar dərc olunur. Jurnal ilk dəfə 1950-ci ildən nəşr olunub. Nəşr "Łužičan" (1860-1881) və "Łužica" (1882-1937) mədəni jurnallarının birbaşa davamçısı idi. 1952-ci ilə qədər ilk redaktor sorb yazıçısı Ota Viçaz idi. İlk nəşr dövründə jurnal Domovina sorb ictimai və mədəni təşkilatının orqanı idi. Bu dövrün redaksiya heyətinə tanınmış sorb yazıçıları Yuri Brezan və Frido Metşk daxil idi. Yarandığı gündən 1980-ci ilə qədər jurnal sosialist istiqaməti ilə gedirdi. 1950-ci ildə jurnalda sorb ictimai xadim Yan Soltanın "Naš wulki přećel - Wilhelm Pieck" ("Bizim böyük dostumuz - Vilhelm Pik") məqaləsi nəşrin sosialist yönümlü olması üçün həlledici oldu. Sonralar jurnal “Sorb-Rusiya dostluğu” ictimai təşkilatının çap orqanına çevrildi. 1950-ci ildə yarandığı gündən etibarən nəşr ayda iki dəfə dövriliyini qoruyub saxlamışdır. Jurnal hazırda "Domovina-Verlag" mətbəəsində çap olunur. 2004-cü ildə nəşrin tirajı 610 nüsxə idi - bu rəqəm sorb ev təsərrüfatlarının təxminən 5%-ni əhatə edir. 2005-ci ildə nəşr Almaniya Daxili İşlər Nazirliyinin hesabatında Milli Azlıqların Müdafiəsi üzrə Avropa Konvensiyasının həyata keçirilməsinə nümunə kimi qeyd edilmişdir. Redaksiya maliyyə problemləri ilə əlaqədar olaraq jurnalın tirajı getdikcə azalır və sorb əhalisi arasında jurnalın nəşrinə dəstəyə çağırışlarla müxtəlif aksiyalar təşkil olunur.

## Baş redaktorlar

* Ota Viçaz (1950-1952);
* Merçin Novak-Nehornski (1952-1969);
* Ciril Cola (1970-1991);
* Eva-Maria Chornakets (1992-2011);
* Riçard Biql (2011-2013);
* Viktor Zakar (2013-2015).
* Sara Michkes (2016 - )

## İstinadlar
Safet Zek

**Safet Zek** () — Bosniyalı rəssam və qrafika rəssamı.

## Bioqrafiyası
Safet Zek Bosniya və Herseqovinanın SR Rogatica şəhərində bosniyalı ailədə anadan olub. 1964-cü ildə Sarayevodakı Tətbiqi Sənətlər Məktəbini bitirib. 1969-cu ildə Zek Belqraddakı Gözəl Sənətlər Universitetini, daha sonra 1972-ci ildə həmin universitetdə aspirantura təhsilini başa vurub.
Yetmişinci illərdə Safet Zek poetik realizmin əsas nümayəndələrindən birinə çevrildi. 1989-cu ilə qədər o, ailəsi ilə birlikdə Belqradda yaşayıb işləmiş, sonra Sarayevoya qayıtmışdır. 1992-ci ildə Bosniya müharibəsi səbəbindən Sarayevonu tərk edərək İtaliyanın Udine şəhərinə qaçıb. O, 90-cı illərin əvvəllərində Yuqoslaviyanın ən məşhur rəssamlarından biri idi.
Safet Zek Bosniya və Herseqovinada və dünyanın böyük şəhərlərində 70-dən çox fərdi sərgi hazırlayıb. O, həmçinin Bosniya və Herseqovina Rəssamlar Assosiasiyasının üzvüdür. O, 20-dən çox mükafata layiq görülüb və işinə görə tanınıb. 2007-ci ildə Fransanın İncəsənət və Ədəbiyyat Ordeninə layiq görülüb. Əsərləri böyük Avropa və beynəlxalq qalereyalarda, eləcə də şəxsi kolleksiyalardadır.
Bu gün o, Venesiya, Sarayevo, Paris və Poçiteldə yaşayır və işləyir.

## Əsərləri
* Bacımın otağı
* Bakareviç lojası
* Böyük otaq
* Evlər və yarpaqlar
* Pəncərə
* Bıstrikdə artıq mövcud olmayan böyük ev
* Srebrenitsa rəsm seriyası
* İl pane della carita

## İstinadlar
Stefan Kuntz

**Stefan Kuntz** () — Alman məşqçi və hücumçu kimi çıxış edən keçmiş milli futbolçudur . O , Türkiyə millisini çalışdırır.

## İstinadlar

## Xarici keçidlər
Nikola Şop

**Nikola Şop** () — Yuqoslaviya şairi idi. O, Yayçedə bosniyalı xorvat ailəsində anadan olub. 1931-ci ildə Belqrad Universitetinin fəlsəfə fakültəsini müqayisəli ədəbiyyat ixtisası üzrə bitirmişdir.

## Bioqrafiyası
Şop öz əsərlərinin ana ideyasında insanlıq, sadəlövhlük və xeyirxahlıqla qalib gələn müasir xristiandır. Andriçin hekayəsindəki fransız Marko Krneta kimi, müəllif öz şeirlərini dindarlıq olmadan birbaşa İsaya ünvanlayır, isti insani kortəbiiliklə, bərabər dosta intim mesajlar kimi müraciət edir. Sanki Məsih Şopun təsəvvüründə təvazökarlığı və mehribanlığı ilə insan qəlblərini yumşaltmaq, ucalaşdırmaq üçün ilahi gücdən imtina edən "bütün insandır". Şopun şeir kolleksiyalarına xüsusilə "dini hisslərin daxili incəliyi kosmik yüksəkliklərə yüksəlmiş" Sirli Prela (1943) daxildir və bu onun sonrakı kolleksiyalarını Kosmosda Evlər (1957) və Astrals (1961) ilhamlandıracaq. Şopun poeziyasında dindarlıq kosmik ölçüyə çatdı və estetik dəyərini kəşf etdi.

## Ədəbi əsərləri
Şeir toplularına da daxildir:

* "Pjesme siromašnog sina" (1926)
* "İsus i moja sjena" (1934)
* "Erkəndən sıyıq Pietlova" (1939)
* "Daş masada" (1943)
* "Tayanstvana prela" (1943)
* "Şamda yığın" (1957)
* "Astralia" (1961)

## İstinadlar
Qara işıq

**Qara işıq lampası** və ya **Vud lampası** (), **ultrabənövşəyi işıq lampası** — modeldən asılı olaraq bir-birindən fərqli diapazonlu uzun dalğalı (ən "yumşaq", görünən işığa ən yaxın) ultrabənövşəyi (UVA) işıq yayan flüoressens, qövsvari və ya LED lampadır. Kvars lampalardan fərqli olaraq, nisbətən zəif görünən parıltıya (bəzən ümumiyyətlə görünmür) malikdir və daha aqressiv ultrabənövşəyi diapazonlar yaymır: UVB (günəşdən qaralma və dəri yanıqlarına cavabdehdir) və UVC (kvars lampası radiasiyasının mikroorqanizmlərə sürətli zərərinə, insanın gözlərinə və dərisinə təsirinə görə cavabdehdir; günəş UVC-si isə yer səthinə gəlib çatmır).

Bir çox digər lampalar görünən işıqla eyni vaxtda ultrabənövşəyi şüalar yaysa da, görünən işıq olmadan UV işığı tələb olunduqda, xüsusən də bir çox maddələr ultrabənövşəyi şüalanmaya məruz qaldıqda ortaya çıxan flüoressensliyi müşahidə edərkən qara işıq lampası lazımdır. "Qara işıq" lampası dekorativ və bədii işıq effektlərində, tibbdə diaqnostik və müalicəvi məqsədlərlə, flüoressens boyalarla xüsusi işarələnmiş maddələrin aşkarlanmasında (məsələn, əskinaslarda), həvəskar və peşəkar mineralogiyada mineral ovçuluğu, saxta pulların aşkarlanmasında, plastik qatranların bərkidilməsi, həşəratların cəlb edilməsi və soyuducu sızmasının aşkar edilməsində istifadə olunur.

## Təsir prinsipi

Belə lampalar adi flüoressens lampalarla eyni prinsiplərə uyğun olaraq hazırlanır. Yeganə fərqi qara işıq lampalarının istehsalında xüsusi lüuminoforun istifadə edilməsi və (və ya) şəffaf şüşə lampanın əvəzinə tünd qara lampa, kobalt və ya nikel oksidi qatqıları olan mavi-bənövşəyi uvio şüşə istifadə edilir. Belə şüşə *Vud* *şüşəsi* adlanır () və dalğa uzunluğu 400 nmdən çox olan görünən işığı ötürmür.

## Tətbiqi

* Kriminalistikada lampa işığında flüoressensləşən qan, sidik, sperma və ya tüpürcək izlərini aşkar etmək üçün;
* Əskinasların həqiqiliyini müəyyən edərkən (bir çox müasir əskinaslarda flüoressens işarələr var);
* Tibbdə dermatoloji yaraların təyinində, xüsusən də göbələk infeksiyalarının və trixofitozun aşkarlanmasında. Ultrabənövşəyi işıqlandırmalı xüsusi böyüdücü şüşə cədvəllə birlikdə dərinin vəziyyəti haqqında məlumatları onun parıltısına əsasən müəyyən etməyə imkan verir.
* Əyləncə sənayesində (lampanın işığında flüoressensiya edən boyalar çox vaxt klub bəzəkləri və ya uşaq oyuncaqlarının istehsalında istifadə olunur).
* Polimerləri möhkəmlətmək üçün. Bu məqsədlə maksimum effekt əldə etmək üçün dalğa uzunluğu 350…400 nm olan UB lampalarından istifadə etmək daha düzgün olmasına baxmayaraq, bir çox istehsalçı qara şüşəli lampalardan istifadə edir. Bu UB mənbələrinin genişləndirilmiş 315…400 nm olan dalğa diapazonu bir qədər uzunmüddətli ekspozisiya müddəti ilə polimerləşmə üçün uyğundur.

## İstinadlar


## Xarici keçidlər
* 
* 
* 
* http://mississippientomologicalmuseum.org.msstate.edu/collecting.preparation.methods/Blacklight.traps.htm
Əbdülhey Çoban

**Əbdülhey Çoban** () — Qurdlar Vadisi teleserialında Kənan Çoban tərəfindən canlandırılan uydurma personaj.

## Səsləndirmə
Oynadığı ilk səhnədə səsləndirməni özü etmişdi. Lakin sonradan personajı Qədir Çermik səsləndirməyə başladı. Bir müddət Qədir Çermiklə anlaşıla bilinməməsinə görə Qurdlar Vadisində bir neçə bölüm Əngin Yüksəl tərəfindən səsləndirildi, daha sonra yenidən Qədir Çermiklə yola davam edildi.

## Qurdlar Vadisində Əbdülhey
"KGT" (Kamu Güvenliği Teşkilatı) adlı çox məxfi kəşfiyyat təşkilatının üzvüdür. Əsl adı Zülfü Yüksəldir. Kəşfiyyatda kod adı "Əqrəb"dir. KGT-nin ikinci nömrəli adamıdır. Elazığlıdır. Uşaqlıqdan dövlət tərəfindən böyüdülüb və Şimali İraqda Ömər qəbiləsinin içinə yerləşdirilib. Daha sonra Aslan Akbəy tərəfindən İstanbula çağırılıb və Polad Ələmdarı qoruması üçün yanına yerləşdirilib. Adı ərəbcədir və orijinal forması *"Abd al-Hayy"dır və "canlı/həyatı verən (əl-Hayy) qulu"* mənasını verir.

Bir müddət sonra ona "KGT" agenti olan və mafiya quruluşuna sızmış Polad Ələmdar adlı adamı qoruyacağı son vəzifəsi verildi. Vəzifəsinə görə Polad Ələmdarın qarşısına zibilçi kimi çıxdı. Bu hadisədən sonra Polad Ələmdar və Əbdülhey çox yaxşı dost oldu.

## Qurdlar Vadisi: Pusquda Əbdülhey
"Qurdlar Vadisi" əməliyyatı bitdikdən sonra sol əli olaraq Polad Ələmdarın yanında qaldı. Bir dəfəsində aralarına girib sonradan tərəf dəyişdirmiş olan Hakan və Amerika agentləri tərəfindən işgəncə altında dindirilmiş (Qurdlar Vadisi: Pusqu 18-ci bölüm), başqa bir dəfə Aron Feller tərəfindən beyninə dərman verilmiş, yaddaşını itirmiş və Hakanında xidmət etdiyi İsgəndər Böyükə xidmət etmişdir. Daha sonra xilas edilmiş və Doktor Qayə Əbdülheyi müalicə etmişdir. Lakin sonra Polad Ələmdar yaddaşını bərpa edə bilmişdir. Bundan başqa, Əbdülhey (Zülfü Yüksəl) komandanın sakit üzvlərindən biridir, əməliyyatlarda ehtiyatlıdır. Düşünərək hərəkət edir, emosiyalarını çox yaxşı göstərmir və Məmati Başın ölümündən sonra Polad Ələmdarın sağ əli olur. Polad Ələmdarın sirri bildiyi üçün öldürüldüyünü düşünür və bu səbəbdən böyük bir depressiyaya girir. Ancaq Polad Ələmdar ölməmişdir.

Yeni ağsaçlı olan Polad Ələmdar Əbdülheyi naib təyin edir və bir müddət sonra qarşısına çıxır. Əbdülhey yaşadığını gizlədən Polada əsəbiləşir və təkliflərini qəbul etmir. Daha sonra barışıb komandaya qayıdır. əbdülhey "Ağsaqqallar" və "KGT"dəki bütün vəzifələrini atıb özünə yeni həyat qurmaq istəyir. Dövlət işlərindən uzaqlaşdıqdan sonra Əbdülhey Qayə ilə evlənir. Amma sonradan etdiyinə peşman olub yenidən Poladın yanına qayıdır.

### Ölümü
229-cu bölümdə Mr. Keynin ofisə qoyduğu bombanı görəndə bombanı əlinə alıb uzaqlaşdırmağa çalışır. Lakin o sırada Mr. Keyn bombanı partladır və Əbdülhey ölür. 234-cü bölümdə Akif, Mr. Keynin xəstəxana otağına gəlir və otaqdakı oksigen borusunu partladır. Beləliklə, o, Əbdülheyin qisasını alır.

## İstinadlar
Yuzef Çirek

**Yuzef Çirek** (; ) — Polşa siyasətçisi, 1980–1982-ci illərdə Polşa Xalq Respublikasının Xarici İşlər naziri.

## Erkən illəri
Yuzef Çirek 1928-ci ildə Polşanın Lvov voyevodalığının Biloberegi kəndində anadan olmuşdur. O, 1950-ci ildə Yagellon Universitetində iqtisadiyyat üzrə bakalavr dərəcəsi almışdır.

## Karyerası
Yuzef Çirek karyerasına Yagellon Universitetində və Krakov İqtisadiyyat Universitetində tədqiqatçı kimi başlamışdır. O, 1952-ci ildə Polşa Xalq Respublikasının Xarici İşlər Nazirliyində işə başlamışdır. Çirek 1955-ci ildə qoşulduğu Polşa Birləşmiş Fəhlə Partiyasının Siyasi Bürosunun üzvü idi. O, 1962–1968-ci illərdə Belqradda hüquq konsultantı (1962–1968) və direktor müavini, həmçinin 1969–1971-ci illərdə Xarici İşlər Nazirliyinin Tədqiqat və Proqramlaşdırma Departamentinin direktoru vəzifələrində çalışmışdır.

Çirek 1980-ci ilin avqust ayına qədər xarici işlər nazirinin müavini olmuşdur. O, 1980-ci ilin avqustunda bu vəzifədə Emil Voytaşekin yerinə xarici işlər naziri təyin edilmişdir. O, 1981-ci ildə partiya katibliyinə üzv təyin olunmuşdur. Çirekin xarici işlər naziri vəzifəsi 1982-ci ildə başa çatmışdır. Çirek 1982-ci ilin dekabrında Milli Dirçəliş Uğrunda Vətənpərvərlik Hərəkatının (PROM) vitse-prezidenti təyin edilmişdir. O həmçinin, Polşa prezidentinin baş köməkçisi və Kommunist Partiyasının baş katibi Voyçex Yaruzelskinin köməkçisi olmuşdur. Çirek 1989-cu ildə hakim partiya ilə müxalifət arasında 6 fevraldan 4 aprelə qədər davam edən dəyirmi masa danışıqlarında iştirak etmişdir.

Onun baş köməkçisi kimi səlahiyyət müddəti 30 iyul 1989-cu il tarixində Yaruzelskinin Kommunist Partiyasının rəhbərliyindən istefa verməsi ilə başa çatmışdır. Çirek də həmin gün Kommunist Partiyası Mərkəzi Komitəsinin üzvlüyündən istefa vermişdir.

Yuzef Çirek 3 iyun 2013-cü ildə vəfat etmişdir.

## Təltif və mükafatlar

* 1-ci dərəcəli "Əmək bayrağı" ordeni
* 2-ci dərəcəli "Əmək bayrağı" ordeni
* "Poloniya Restituta" ordeninin ulduzu ilə cəngavər xaçı
* "Poloniya Restituta" ordeninin cəngavər xaçı
* "Poloniya Restituta" ordeninin cəngavər xaçı
* "Qızıl xaç"
* "Gümüş ləyaqət" xaçı (1955)
* "Xalq Polşasının 30 illiyi" medalı
* "Xalq Polşasının 40 illiyi" medalı
* "Fəxri legion" cəngavər xaçı (Fransa)
* "Avstriya Respublikası qarşısında xidmətlərinə görə" 1-ci dərəcəli böyük zabiti (Avstriya, 1974)
* "Körpə Henri" ordeninin böyük zabiti (1976)
* "Oktyabr inqilabı" ordeni (Sovet İttifaqı)
* "1941–1945-ci illər Böyük Vətən müharibəsində qələbənin 40 illiyi" yubiley medalı (Sovet İttifaqı)
* "Çexoslovakiyanın Sovet Ordusu tərəfindən azad edilməsinin 40 illiyi" yubiley medalı (Çexoslovakiya)
* "Georgi Dimitrovun anadan olmasının 100 illiyi" yubiley medalı (Bolqarıstan, 1983)
* digər Polşa və xarici təltiflər.

## İstinadlar

## Xarici keçidlər
Nowy Casnik

** Nowy Casnik ** (; ) — Aşağı sorb və Alman dillərində nəşr olunan həftəlik qəzet. Domovina nəşriyyatı tərəfindən nəşr edilmişdir.

## Tarixi

Nowy Casnik qəzeti katolik keşiş Mata Novekin təşəbbüsü ilə 5 iyul 1848-ci ildə ilk nömrəsi çapdan çıxmış aşağı sorb dilində olan " Bramborski Serbski Casnik" jurnalının varisidir. 1852-ci ildən Kito Panka qəzetin redaktoru idi. 1863-cü ildə Kito Şvjela baş redaktor oldu. 1880-ci ildə nəşr Bramborske Nowiny adlandırıldı. 1885-1915-ci illərdə nəşr "Bramborske Casnik" adı ilə nəşr edilmişdir. Kito Şvela 1915-ci ilə qədər qəzetin baş redaktoru olub. 1880-1883-cü illərdə qəzetin həmredaktoru Aşağı sorb şairi Mato Kosyk idi. 1923-cü ildən Mina Vitkois qəzetin baş redaktoru oldu. Onun rəhbərliyi altında tiraj 1200 nüsxəyə çatırdı. 1931-1933-cü illərdə qəzetin redaktoru Frico Rocha olmuşdur. 1933-cü ildən qəzet səhifələrində millətçi təbliğat mətnləri çap etməyə başlayan "Bramborskeje Kube" təşkilatının nəzarətinə keçdi. 1941-ci ilin yayında “Bramborke Nowiny” qəzetinin nəşri qadağan edildi.
1947-ci il dekabrın 3-də Bohumil Şvelinin təşəbbüsü ilə qəzetin müasir adla nəşri bərpa olundu. Nəşr Domovina mədəni-milli sorb cəmiyyətinin himayəsi altında nəşr edilmişdir. Nowy Casnik Yuxarı sorb “Nova doba” qəzetinə əlavə kimi dərc edilmişdir. 1954-cü ildən qəzet müstəqil nəşrə çevrilmişdir. 1974-cü ildə qəzetin kollektivi Yakub Çişinski adına mükafata layiq görülüb.

## Redaktorlar

## Ədəbiyyat
* Manfred Thiemann (Hrsg.): Sorben. Ein kleines Lexikon = Serbja. Domovina-Verlag, Bautzen 1989, ISBN 3-7420-0405-0.

## İstinadlar
Katolski Posol

** Katolski Posol ** () — Sorb kilsə qəzeti. Qəzetin naşiri Kiril və Methodiusun Sorb Cəmiyyətidir. Domovina nəşriyyatı tərəfindən nəşr edilmişdir.

## Tarixi

Həftəlik 1863-cü ildə Mixal Qornik tərəfindən təsis edilib. Katolski Posol, "Katolik Serblər Assosiasiyası" (bu gün - Müqəddəs Kiril və Methodius Cəmiyyəti) sosial-mədəni təşkilatının köməyi ilə nəşr edilmişdir. 1923-cü ildə Meissen yeparxiyasının bərpa edilmiş ilk sinodunda qəzet kilsə əleyhinə meyllərdə ittiham edildi. Bundan sonra keşiş Yakub Skalinin təklifi ilə Kiril və Methodius cəmiyyətinin nəzarətinə keçib. 1939-cu ildən Milli Sosializm dövründə qəzet qadağan edildi. Müharibədən sonra katolik qəzeti üçün ADR hakimiyyət orqanlarından lisenziya almaq çox çətin idi. Yalnız 1950-ci ildə lisenziya qəzetə qaytarıldı, çünki Sovet hərbi rəhbərliyi və ADR hakimiyyəti kilsə mətbuatına mənfi münasibət bəsləyirdi. Qəzetin həftəlik tirajı 2200 nüsxədir (2008-ci il məlumatı). Katolski Posol Yuxarı Sorb dilində ən geniş yayılmış qəzetdir.

## Redaktorlar
* Mixal Qornik (1863-1881)
* Yakub Skaliya (1882-1903)
* Miklausz Zhur (1904-1906)
* Miklaus Zhur (1908-1909)
* Yaqub Zhur (1909-1910)
* Yuri Delenk (1910-1914)
* Miklaus Zhur (1914-1916)
* Miklaus Just (1916-1924)
* Josef Nowak (1927-1931)
* Mixal Navka (1950-1959)
* Josef Nowak (1959-1960)
* Herat Vornar (1978-2013)
* Mixal Anders (2013-cü ildən)

## Ədəbiyyat

* Martin Walde (Mĕrćin Wałda): Gestaltung sorbischer katholischer Lebenswelt. Eine Diskursanalyse der religiösen Zeitschrift «Katolski Posoł» zwischen 1863 und 1939. Lusatia-Verlag, Bautzen 2000, ISBN 3-929091-71-2.

## İstinadlar
Sorb himni

** Sorbların himni ** (, ) — Sorb milli himni.

## Tarixi

24 avqust 1827-ci ildə o vaxtkı 23 yaşlı sorb ilahiyyatçı tələbəsi, sonralar Sorb milli dirçəlişinin ən mühüm nümayəndələrindən birinə çevriləcək Handrij Zejler əl ilə yazdığı şeir “Serbska Nowina” qəzetində dərc olunmuşdu. Bu şeir altı bənddən ibarət idi və ilk dəfə eyni ildə Korla Benjamin Hatas (1806-1839) tərəfindən musiqiyə yazılmışdır. 


Image:Zejler01.jpg|Handrij Zejler (1804–1872)
Image:Kocor01.jpg|Korla Avqust (1822–1904)


1844-cü ildən sonra iki sənət adamı - şair Handrij Zejler və bəstəkar Korla Avqust Kotsor arasında ömürlərinin sonuna qədər davam edəcək dostluq başladı. Korla Avqust 1845-ci ildə Handrij Zejler mətninə yeni bir melodiya bəstələdi. Yeni yaradılmış mahnı ilk dəfə 1845-ci il oktyabrın 17-də Bautzendə Kozorun təşkil etdiyi ilk Sorb mahnı festivalında səsləndirilib və oxunub. Melodiya ilə bu şeirin populyarlığı o qədər sürətlə artmağa başladı ki, sonradan Sorb himni səviyyəsinə yüksəldi, lakin bu gün də iki versiyada (orijinal şeirin başlanğıcı və sonu) ifa olunur.

## Sözləri

Handrij Zejler orijinal variantında daha iki misra var idi ki, onlar güclü melanxolik ilə seçilir və sorb xalqının qeyri-müəyyən gələcəyinə ünvanlanır:

## İstinadlar

* Sorb himni
Sorb əlifbası

Sorb əlifbası əsas Latın əlifbasına əsaslanır, lakin onu çex və polyak əlifbalarına bənzədən kəskin və hacek diakritiklərini ehtiva edir. Əlifba Sorb dillərində istifadə olunur, baxmayaraq ki, bəzi hərflər yalnız iki dildən birində (Yuxarı Sorb və Aşağı Sorb) var.

## Əlifba cədvəli

Əvvəlki versiyada Aşağı Sorb əlifbasına palatallaşdırılmış samitləri təmsil etmək üçün b́, ḿ, ṕ və ẃ hərfləri daxil edilmişdir. İndi bunun əvəzinə bj, mj, pj və wj diqrafları istifadə olunur.

**ch** diqrafı əlifba sırası ilə **h** hərfindən sonra gəlir.

## Ədəbiyyat
* Jana Šołćina, Edward Wornar: Obersorbisch im Selbststudium, Hornjoserbšćina za samostudij, Bautzen 2000, ISBN 3-7420-1779-9, Seiten 12–15  
* Starosta: Dolnoserbsko-nimski słownik, Niedersorbisch-deutsches Wörterbuch, Bautzen 1999, ISBN 3-7420-1096-4, Seiten 15–21
Əli Rəhimzadə

**Əli Rəhimzadə** () — Azərbaycanı təmsil edən sərbəst güləşçi.

## Karyerası
Əli Rəhimzadə 2016-cı ildə Belarusda A. Medvedin xatirəsinə həsr olunan beynəlxalq turnirdə 20-ci, Rumıniyada gənclər arasında Avropa Çempionatında 10-cu, Azərbaycan H. Əliyevin xatirəsinə həsr olunan Qızıl Qran-Pri beynəlxalq turnirində isə 5-ci pillələrin sahibi oldu.

2017-ci ildə Əli Rəhimzadə əvvəlcə Sombatxey şəhərində (Macarıstan) U23 Avropa Çempionatının bürünc, sonra isə Dortmund şəhərində (Almaniya) gənclər arasında Dünya Çempionatının qızıl medallarına sahib olan Əli Rəhimzadə Finlandiyada gənclər arasında Dünya Çempionatını 10-cu, Polşada U23 Dünya Çempionatını isə 12-ci pillədə başa vurdu.

2018-ci ildə Tbilisi şəhərində G. Kartozia — V. Balavadze Turnirində 18-ci pillənin, İstanbul şəhərində Yaşar Doğu Turnirində gümüş medalın, Saxa vilayətində D. Korin Turnirində isə 12-ci pillənin sahibi olan Əli Rəhimzadə noyabrda Rumıniyanın Buxarest şəhərində baş tutan U23 Dünya Çempionatının final görüşündə məğlub olaraq turniri gümüş medalla başa vurdu.

2019-cu ildə beynəlxalq turnirlərdə ciddi uğura imza ata bilməyən Əli Rəhimzadə Kirmanşah şəhərində Taxti Cup beynəlxalq turnirini 8-ci, İstanbul şəhərində Yaşar Doğu Turnirini isə 5-ci pillədə başa vurdu.

Əli Rəhimzadə 2020-ci ilin yanvarında İstanbul şəhərində Yaşar Doğu Turnirinin qalibi oldu. Fevralda isə Əli Rəhimzadə Avropa Çempionatlarında debüt etdi. İtaliyanın Roma şəhərində baş tutan turnirin bürünc medal uğrunda görüşündə Macarıstan nümayəndəsi İsmayıl Musuğayeva qalib gəldi və Avropa Çempionatının bürünc medalına sahib oldu.

Daha sonra Əli Rəhimzadə 2021-ci ilin fevralda Kiyev şəhərində beynəlxalq turnirin qalibi oldu. Apreldə isə Əli Rəhimzadə Avropa Çempionatında mübarizə apardı. Polşanın Varşava şəhərində baş tutan turnirin bürünc medal uğrunda görüşündə Andrey Svirida qalib gəldi və Avropa Çempionatının bürünc medalına sahib oldu. İlin növbəti turnirlərində isə Əli Rəhimzadə ciddi uğurlara imza ata bilmədi — Rusiyada Ə. Əliyev Turnirinini və Norveçdə Dünya Çempionatını 16-cı pillədə başa vurdu.

2022-ci ildə Əli Rəhimzadə cəmi bir beynəlxalq turnirdə mübarizə apardı. İyunda Roma şəhərində (İtaliya) baş tutan Matteo Pellicone Turnirinin bürünc medalına sahib oldu.

2023-cü ildə Əli Rəhimzadə əvvəlcə fevralda Zaqreb şəhərində (Xorvatiya) baş tutan Zagreb Open beynəlxalq turnirinin bürünc medalına sahib oldu. Apreldə isə Avropa Çempionatında mübarizə aparan Əli Rəhimzadə turniri beşinci pillədə başa vurdu.

## Nəticələri

## İstinadlar
Albin Kurti

**Albin Kurti** () — Kosovo siyasətçisi. Öz müqəddəratını təyinetmə partiyasının lideri. 22 mart 2021-ci ildən Kosovonun hazırkı Baş naziridir. Əvvəllər Baş Nazirin səlahiyyətlərini icra edən (2020), 2020-ci il fevralın 3-dən martın 25-dək Kosovonun daha əvvəl baş naziri olub. 1999-cu ildə Kosovo müharibəsindən əvvəl və zamanı o, tələbə lideri və siyasi məhbus olmuşdur. O, 2010-cu ildən ardıcıl üç qanunverici orqanda Kosovo Assambleyasının üzvüdür.
## Bioqrafiya
Albin Kurti 24 mart 1975-ci ildə Priştinada anadan olub. Kurtinin atası Monteneqronun Ulsin bələdiyyəsinin Sukobin kəndindən olan alban ailəsindəndir. Kurtinin anası Priştinada doğulub təhsil alan təqaüdçü ibtidai məktəb müəlliməsidir. O, Priştina Universitetində təhsil alıb, Priştina Universitetinin Müstəqil Tələbələr İttifaqının rəhbəri və Yuqoslaviyanın bölünməsini müdafiə edən alban tələbələrin iğtişaşlarının təşkilatçılarından biri olub. 1997-ci ildə Kosovo Azadlıq Ordusuna qoşulub. 1997-1999-cu illərdə Kurti Priştinada və Kosovonun digər böyük şəhərlərində tələbə etirazları təşkil edib. 1999-cu ildə 15 il müddətinə azadlıqdan məhrum edilib; 2001-ci ildə Miloşeviçin süqutundan sonra yeni Yuqoslaviya hökuməti tərəfindən azad edilmişdir.

Bu müddət ərzində o, Kosovo müstəqillik hərəkatının ən məşhur liderlərindən biri statusu qazanıb. Kurti xaricdə Vaşinqton, Nyu-York, Brüssel, Kopenhagen və Strasburqda Avropa Parlamentində geniş siyasi təcrübə və dəstək qazanıb. O, Qərbi Avropa və ABŞ-nin yüksək səviyyəli nümayəndələri ilə də görüşüb.

3 fevral 2020-ci ildə Kosovo Parlamenti Kurti hökumətini təsdiqləyib. Martın 25-də parlament, COVID-19 pandemiyası ilə əlaqədar fövqəladə vəziyyət elan etməkdən imtina etdiyi üçün Kurti birinci kabinetinə etimadsızlıq səsverməsi qəbul edib.

Kurtinin partiyası 2021-ci il parlament seçkilərində qalib gəlir və 22 mart 2021-ci ildə Kosovo parlamenti ikinci Kurti kabinetini təsdiqləyir.
## İstinadlar

## Mənbə
* Kosova Crisis Center